PATVIRTINTA

Vilniaus Sofijos Kovalevskajos gimnazijos l. e. p. direktoriaus 2017-10-19 įsakymu Nr. V-137

**VILNIAUS SOFIJOS KOVALEVSKAJOS PROGIMNAZIJOS/GIMNAZIJOS LANKYMO TVARKA MOKINIŲ ATOSTOGŲ IR LAISVU NUO UGDYMO PROCESO METU**

**I  BENDROSIOS NUOSTATOS**

1. Vilniaus Sofijos Kovalevskajos progimnazijos/gimnazijos lankymo tvarka mokinių atostogų ir laisvu nuo ugdymo proceso metu (toliau tekste - *Tvarka*) nustato naudojimosi sporto sale, aikštynais, biblioteka tvarką.

      2. Mokykla priimdama vaikus mokinių atostogų ir laisvu nuo ugdymo proceso metu naudotis sporto sale, aikštynais, biblioteka vadovaujasi šia *Tvarka.*

**II. NAUDOJIMOSI SPORTO SALE, SPORTO AIKŠTYNAIS TVARKA**

3. Mokyklos sporto sale, aikštynais mokinių atostogų ir laisvu nuo ugdymo proceso metu naudojasi nemokamai:

3.1. Vilniaus Sofijos Kovalevskajos progimnazijos/gimnazijos bendruomenė (mokiniai, mokytojai, tėvai (globėjams/rūpintojai);

4. Visi užsiėmimai mokiniams turi baigtis iki 22 val.

5. Norintys naudotis sporto sale, sporto aikštynais registruojasi mokyklos lankytojų žurnale (pas budėtoją), nurodo užsiėmimo vietą, laiką, kontaktinius duomenis. Mokiniai registruodamiesi pateikia tėvų sutikimus (priedas Nr. 1) ir moksleivio pažymėjimą bei nurodo atsakingų asmenų kontaktinius duomenis.

6. Laikosi švaros bei tvarkos mokyklos teritorijoje ir užtikrina mokyklos turto saugumą.

7. Laikosi saugaus elgesio ir priešgaisrinės saugos reikalavimų.

8. Nenaudoja fizinės ir emocinės prievartos, nevartoja necenzūrinių žodžių, nežaidžia azartinių žaidimų, mokyklos teritorijoje bei teritorijos prieigose nerūko, nevartoja svaigalų ir kvaišalų, nenaudoja pirotechnikos priemonių ir reaguoja į mokyklos darbuotojų, bendruomenės narių pastabas.

9. Naudojasi savo sporto inventoriumi. Už pradingusius daiktus mokykla neatsako.

10. Pagarbiai bendrauja su kitais užsiėmimų lankytojais, bendruomenės nariais.

11. Elgiasi taip, kad nebūtų pažeistas nė vieno bendruomenės nario saugumas.

12. Atlygina žalą, padarytą dėl savo kaltės.

 13.Visa atsakomybė dėl nepilnamečių mokinių sveikatos sutrikimų, nelaimingų atsitikimų įvykusių užsiėmimų metu tenka mokinių tėvams (globėjams /rūpintojams).

**III. NAUDOJIMOSI BIBLIOTEKA TVARKA**

10. Laikosi bibliotekoje nustatytos tvarkos ir taisyklių.

11. Biblioteka dirba pagal grafiką:

11.1. mokinių rudens, Kalėdų, žiemos, pavasario atostogų metu pirmadienis - penktadienis 10.00 - 12.00 val.;

11.2. vasaros mokinių atostogų metu: pirmadienis - penktadienis 10.00 - 14.00 val.;

**IV. BAIGIAMOSIOS NUOSTATOS**

16. Tvarką, Tvarkos papildymus ar pakeitimus tvirtina Vilniaus Sofijos Kovalevskajos gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                      Vilniaus Sofijos Kovalevskajos gimnazijos

l. e. p. direktoriaus 2017 m. spalio 19 d. įsakymo Nr. V-137

priedas Nr. 1

(tėvo/globėjo vardas, pavardė)

(adresas, telefonas)

Vilniaus Sofijos Kovalevskajos gimnazijos/progimnazijos

direktorei

**TĖVŲ SUTIKIMAS**

2017-\_\_\_\_\_\_\_\_\_\_\_\_

Vilnius

Aš ................................................................................................ mokinio (-ės)

(vardas, pavardė)

...........................................................................................................................................tėvas/motina

(vardas, pavardė, klasė) (pabraukti)

sutinku, kad mano sūnus/dukra savarankiškai mokinių atostogų ir laisvu nuo ugdymo proceso metu naudotųsi mokyklos sporto baze.

Prisiimu atsakomybę už savo vaiko saugumą ir elgesį.

Su Vilniaus Sofijos Kovalevskajos progimnazijos/gimnazijos lankymo tvarka mokinių atostogų ir laisvu nuo ugdymo proceso metu esu susipažinęs.

(vardas, pavardė, parašas)